stanford-oval/wikipedia huggingface dataset:
הממשל הצבאי על ערביי ישראל
פעולות וסמכויות הממשל הצבאי

כחלק ממדיניות הממשל הצבאי, פוצלו המיעוטים לקבוצות שונות (לפי השתייכות דתית ומוצא אתני), לדוגמה החובות (שירות בצבא) והזכויות (זכאות למענקי פיתוח) של דרוזים היו שונות מאלו של מוסלמים. כמו כן התקבלו חוק נכסי נפקדים, חוק רשות הפיתוח וחוק רכישת מקרקעין (אישור פעולות ופיצויים), ששימשו להפקעת אדמות מערבים, הן אלה שהפכו לפליטים במהלך מלחמת העצמאות, והן ערביי ישראל (שנותרו בשטח ישראל). כמו כן, נוצלה תחילת תקופה זו לעידוד מעבר ערבים למקומות יישוב גדולים שנבחרו על ידי השלטון.
כחלק מהממשל הצבאי נאסר על ערביי ישראל לצאת מכפריהם ללא אישורי תנועה (עד 1963 - ביום ובלילה, ולאחר מכן בלילה בלבד). איסור התנועה התבסס על תקנה 125 ב"תקנות ההגנה". אישורים אלו הושגו לעיתים כתמורה לסיוע ל"שירות הביטחון" (ה"שין-בית", כיום: השב"כ), או תמורת נכונות לעבודה בתנאים סוציאליים ירודים ביישובים יהודיים. ביום העצמאות הותר כמעט לכל ערביי ישראל לצאת מכפריהם ללא הגבלה. בשנים הראשונות לקיום המדינה השתתפו תושבי יישובים ערביים וערים מעורבות בחגיגות יום העצמאות, אם כי יש משערים שהדבר נבע מהתלות המוחלטת בממשל הצבאי וניצול חופש התנועה ולא בהכרח משמחה במדינה היהודית. קיימות גם עדויות על כך שערבים רבים ניצלו את חופש התנועה לצורך ביקור בבתיהם אותם עזבו במהלך המלחמה.
עובדי הרשויות המקומיות ועובדי מערכות הבריאות והחינוך המקומיות התקבלו לעבודה רק על-פי אישור של "שירות הביטחון". נוהל זה נמשך בבתי ספר ערבים עד ביטולו בשנת 2009..
זכות הבחירה לא נשללה מערביי ישראל במהלך תקופה זו, והם יוצגו בכנסת בעיקר באמצעות מק"י, שהייתה מפלגה משותפת ליהודים ולערבים. כמו כן היו מפלגות-לוויין ערביות של מפא"י שכונו "מפלגות המיעוטים", שפעלו בתיאום עם מפלגת השלטון.
ביטול הממשל הצבאי

בפברואר 1963 הוגשו לכנסת ארבע הצעות חוק לביטול הממשל הצבאי על ידי מק"י, מפ"ם, אחדות העבודה - פועלי ציון (שהפכה מאוחר יותר לחלק ממפלגת העבודה) ותנועת החירות (בראשות מנחם בגין). ההצעות נפלו על חודו של קול. בין הקולות המתנגדים היו שניים של חברי הכנסת הערבים מטעם מפלגת הלווין של מפא"י - שיתוף ואחווה.
כיוון שמנגנון הממשל הצבאי הופעל על פי תקנות ההגנה (שעת חירום), וללא אישור הכנסת (אישור כזה לא נדרש על-פי התקנות), הממשלה הייתה רשאית לבטלו ללא צורך בחקיקה מיוחדת. בשנת 1966 בוטל הממשל הצבאי בעקבות הודעתו בכנסת של לוי אשכול, ראש הממשלה דאז.
למרות ביטול הממשל הצבאי בעקבות הודעת אשכול, לא בוטלו מיד כל ההגבלות של הממשל הצבאי, וחלקן הועברו לסמכות משטרת ישראל ובוטלו בהדרגה רק במהלך השנים הבאות. כך למשל, צו שביטל את מרבית ההגבלות על התנועה של ערביי ישראל וניתן ב־22 בספטמבר 1967 עדיין כלל הגבלות שאסרו עליהם להתקרב לכור הגרעיני בדימונה ולגבול עם ירדן בערבה, וכן להיכנס לחצי-האי סיני (שהיה נתון אז לשלטון ישראל).
ראו גם

ערביי ישראל
לקריאה נוספת

אדם רז, טבח כפר-קאסם: ביוגרפיה פוליטית, כרמל, ירושלים, 2018.
הלל כהן, ערבים טובים - המודיעין הישראלי והערבים בישראל, הוצאת עברית, 2006.
אדם רז, הממשל הצבאי 1966-1948 אסופת מסמכים, עקבות - המכון לחקר הסכסוך הישראלי-פלסטיני, חיפה, 2021.
שרה אוסצקי-לזר, "שכרו המפוקפק יוצא בהפסדו הוודאי - הוויכוח על נחיצות הממשל הצבאי 1955–1959 וההכרעה להמשיך בו", בספר: דבורה הכהן ומשה ליסק (עורכים), צומתי הכרעות ופרשיות מפתח בישראל, מכון בן-גוריון לחקר ישראל, 2010.
יאיר בוימל, צל כחול לבן: מדיניות הממסד הישראלי ופעולותיו בקרב האזרחים הערבים, השנים המעצבות: 1958-1968, הוצאת פרדס, 2007.
הערות שוליים

1 2  אסמעיל אבו סעד, ראסם חמאיסי, החברה הערבית בישראל, כרך ד': סוגיות טעונות: חינוך וטריטוריה, רעננה: האוניברסיטה הפתוחה, 2015, עמ' 192-193, מסת"ב 9789650614966. (בעברית)
↑  אמנון לין, בטרם סערה, עמודים 124-125
↑  מרדכי בר-און ומאיר חזן (עורכים), אזרחים במלחמה, יד בן צבי, 2010, עמ' 196
↑  שחר אילן, חשיפההקואליציה מחוקקת: בדיקת שב"כ לכל מורה, באתר כלכליסט, 12 בספטמבר 2023
לוטננט קומנדר

לוטננט קומנדר (בקיצור Lt Cdr,‏ LtCdr.‎ או LCDR) היא דרגת קצונה בחילות ים רבים. הדרגה בכירה מלוטננט וזוטרה לקומנדר. הדרגה המקבילה ברוב הצבאות וחילות האוויר היא מייג'ור, ובחיל האוויר המלכותי וחילות אוויר אחרים של חבר העמים הבריטי הדרגה המקבילה היא מנהיג טייסת.
קוד הדירוג של נאט"ו הוא בעיקר OF-3.
לוטננט קומנדר הוא קצין מחלקה או קצין ביצוע (שני בפיקוד) בספינות מלחמה רבות ובמתקני חוף קטנים יותר, או קצין מפקד של ספינה/מתקן קטן יותר. הם גם קציני מחלקות בטייסות תעופה ימית.
אטימולוגיה

רוב מדינות חבר העמים וחילות הים האחרים פונים ללוטננט קומנדרים לפי דרגתם המלאה או התפקידים שהם ממלאים ("קפטן" אם הוא מפקד על כלי שיט). צי ארצות הברית, לעומת זאת, פונה לקצינים לפי דרגתם המלאה או הדרגה הגבוהה יותר של הדרגה. למשל, בתקשורת בעל-פה במצבים פורמליים ובלתי פורמליים, לוטננט (דרגה זוטרה) מקוצר בשם "לוטננט", ולוטננט קומנדר מקוצר "קומנדר".
קנדה

בצי המלכותי הקנדי, הדרגה היא הדרגה הימית השווה למייג'ור בצבא או בחיל האוויר והיא דרגת הקצונה הבכירה הראשונה. לוטננט קומנדר בכירים ללוטננט בצי ולקפטן של הצבא וחיל האוויר, וזוטרים לקומנדר בצי וללוטננט קולונל של הצבא וחיל האוויר.
הממלכה המאוחדת > הצי המלכותי

סימני הדרגות שלובש לוטננט קומנדר הצי המלכותי הם שני פסי צמה בינוניים מזהב עם פס זהב דק אחד עובר ביניהם, מונחים על רקע כחול כהה/שחור. לפס העליון יש את הלולאה בכל מקום המשמשת בכל סמל דרגות קצין הצי המלכותי, למעט דרגת מידשיפמן. ה-RAF עוקב אחר דפוס זה עם הדרגה המקבילה שלו של מפקד טייסת.
בהיותו בעל פחות דרגות קצונה מהצבא, הצי המלכותי פיצל בעבר חלק מדרגותיו לפי ותק (זמן בדרגה) כדי לספק שוויון. מכאן שלוטננט עם וותק של פחות משמונה שנים לבש שני פסים, ודורג עם קפטן בצבא; לוטננט בן שמונה שנים ומעלה לבש שני פסים עם אחד דק יותר ביניהם, ודורג עם מייג'ור. הבחנה זו בוטלה לכאורה עם כניסת דרגת לוטננט קומנדר, אם כי העלאה לדרגה האחרונה הייתה אוטומטית בעקבות צבירת ותק של שמונה שנים כלוטננט. הקידום האוטומטי הופסק בתחילת המאה ה-21 והקידום מוענק כעת רק על בסיס הכשרון.
הממלכה המאוחדת > חיל המשקיף המלכותי

לאורך חלק ניכר מקיומו שמר חיל המשקיפים המלכותי הבריטי (ROC) על דרגת לוטננט קומנדר משקיף. ה-ROC לבש מדי חיל האוויר המלכותי וסמל הדרגה שלהם נראה דומה לזה של מנהיג טייסת RAF, אלא שהפסים הוצגו במלואם בשחור. לפני שינוי השם, הדרגה הייתה ידועה כלוטננט משקיף (דרגה ראשונה).
ארצות הברית

בארצות הברית, דרגת לוטננט קומנדר קיימת בצי ארצות הברית, במשמר החופים של ארצות הברית, בחיל הממונה על שירות הבריאות הציבורי של ארצות הברית ובחיל הקצינים הלאומי של מינהל האוקיינוס והאטמוספירה.
בתוך הצי האמריקני, לוטננט קומנדרים רשומים כקצינים זוטרים. ישנם שני סמלים המשמשים את מפקדי הצי האמריקני ומשמר החופים האמריקאי. על מדי חאקי שירות וכל מדי העבודה, לוטננט קומנדרים לובשים דרגת צווארון עם עלה אלון זהב, דומה לאלו שלובשים מייג'ורים בחיל האוויר של ארצות הברית וצבא ארצות הברית, וזהה לזה שלובשים מייג'ורים בחיל הנחתים של ארצות הברית. בכל המדים הרשמיים, הם לובשים צמת שרוולים או לוחות כתפיים הנושאים פס זהב בודד של רבע אינץ' בין שתי רצועות זהב של חצי אינץ' (גודל נומינלי). מעל או בתוך הפסים, הם עונדים את הסמל המיוחד שלהם (כלומר, כוכב לקציני הקו, עלה אלון בודד לרפואה בלוט כסף לחיל הרפואה, עלי אלון מוצלבים לחיל המהנדסים האזרחי, מגן ארצות הברית למשמר החופים, וכו') שירותי המדים של ארצות הברית מייעדים את הדרגה כ-O-4.
גלריה

Lieutenant commander
(משמר החופים של אנטיגואה וברבודה)
Lieutenant commander
(הצי המלכותי האוסטרלי)
Lieutenant commander
(כוחות ההגנה המלכותיים של בהאמה)
Lieutenant commander
(הצי של בנגלדש)
Lieutenant commander
(משמר החופים של ברבדוס)
Lieutenant commander
(משמר החופים של בליז)
Leftenan komander
(הצי המלכותי של ברוניי)
Lieutenant commander
(Capitaine de corvette)
(הצי המלכותי הקנדי)
Kaptajnløjtnant
(הצי המלכותי הדני)
ሌፍተናንት ኮማንደር
Lēfitenaniti komanideri
(הצי האתיופי)
Lieutenant commander
(Republic of Fiji Navy)
Lieutenant commander
(הצי של גמביה)
Lieutenant commander
(הצי של גאנה)
Lieutenant commander
(משמר החופים של גיאנה)
Lieutenant commander
(הצי ההודי)
Lieutenant commander
(Lefteanant-cheannasaí)
(השירות הימי האירי)
Lieutenant commander
(משמר החופים של ג'מייקה)
Komandleitnants
(הכוחות הימיים הלטביים)
Lieutenant commander
(משמר החופים הלאומי הליברי)
Komandoras leitenantas
(הכוחות הימיים של ליטא)
Leftenan komander
(הצי המלכותי המלזי)
Lieutenant commander
(הצי של נמיביה)
Lieutenant commander
(הצי המלכותי של ניו זילנד)
Lieutenant commander
(הצי הניגרי)
Lieutenant commander
(הצי הפקיסטני)
Lieutenant commander
(הכוח הימי של פפואה גינאה החדשה)
Komandor porucznik
(הצי הפולני)
Locotenent-comandor
(הכוחות הימיים הרומנים)
Lieutenant commander
(משמר החופים של סנט קיטס ונוויס)
Lieutenant commander
(Sierra Leone Navy)
Lieutenant commander
(הצי הדרום-אפריקאי)
Lieutenant commander
(הצי של סרי לנקה)
Lieutenant commander
(הפיקוד הימי של טנזניה)
Lieutenant commander
(הכוח הימי הטונגאני)
Lieutenant commander
(משמר החופים של טרינידד וטובגו)
Lieutenant commander
(הצי המלכותי)
Lieutenant commander
(צי ארצות הברית)
Lieutenant commander
(משמר החופים של ארצות הברית)
Lieutenant commander
(הכנף הימית של ונואטו)
זוג או פרט

ערך זה עוסק במשחק ילדים. אם התכוונתם לסרט ישראלי, ראו .
שחקני מורה באיטליה
זוּג או פֶרֶט (נקרא גם זוג או פֶרֶד ופרט-זוג) הוא משחק לשני שחקנים. גרסה קלה של משחק ה"מורה" (אנ') האיטלקי.
בדומה לאבן נייר ומספריים, "כלי המשחק" הוא כף היד. בתחילה בוחר אחד השחקנים בין זוג לפרט (והשחקן השני מקבל את מה שנותר). אחר כך מראים שני השחקנים, בבת אחת, מספר מסוים בעזרת אצבעותיהם. תוצאות המשחק מחושבות באמצעות חיבור שני המספרים. אם סכום המספרים הוא אי-זוגי השחקן שהימר "פרט" ניצח, אך אם סכום המספרים זוגי ניצח השחקן שהימר "זוג".
ראו גם

אבן נייר ומספריים
משלוש יוצא אחד
אצבעות קסם
אגודלים (משחק)
רקוויאם (מוצרט)

הרקוויאם ברה מינור של וולפגנג אמדאוס מוצרט (K.626), הוא יצירה שנכתבה על ידי המלחין בווינה בשנת 1791 בהיותו על ערש דווי, והאחרונה שכתב לפני מותו. על אף שלא הספיק להשלימה, נחשב הרקוויאם למגנום אופוס של מוצרט וליצירת מופת. מילותיה של היצירה הן של הרקוויאם הקלאסי - מיסה קתולית המבוצעת לזכרו של אדם שמת.
פתיחת פרק ה"לקרימוזה" מתוך הרקוויאם, בכתב ידו של מוצרט. תפקיד התזמורת (שלוש השורות העליונות) כתוב רק בהקדמה - מוצרט הותיר מקום ריק כדי להשלים את הליווי התזמורתי מאוחר יותר.
חיבור היצירה והשלמתה

היצירה כתובה לארבעה סולנים – סופרן, אלט, טנור ובס – מקהלת ארבעה קולות, ולתזמורת מצומצמת המורכבת משתי קרנות בָּסֶט (סוג של קלרינט טנור), שני בסונים, שתי חצוצרות, שלושה טרומבונים, טימפני, כינור ראשון, כינור שני, ויולה וחטיבת בסו קונטינואו (צ'לו, קונטרבס ועוגב).
חיבור היצירה והשלמתה > היצירה נגמרה

ביום מותו, ב-5 בדצמבר 1791, השלים מוצרט רק את חלק הפתיחה של היצירה (Requiem aeternam), וכן חלקים מהקיריה. לקטעי היצירה שבין Dies Irae לבין ה- Confutatis כתב רק את תפקידי הזמרים, אולם הספיק לכתוב לכמה מהכלים את תפקידיהם (לכינורות ולקונטינואו).
בפרק הלקרימוסה הספיק לכתוב רק שמונה תיבות. ה-Offertorium כלל חלקים מועטים וה-Hostias רק את חלקי השירה. בשנות ה-60 התגלתה פוגת ה-Amen, ויש מחלוקת האם הייתה צריכה להיכלל ברקוויאם (רוב המלומדים סבורים שכן, וממקמים אותה בסוף ה-Lacrimosa).
חיבור היצירה והשלמתה > הזמנת העבודה

היצירה הוזמנה ממוצרט עבור הרוזן האקצנטרי פראנץ פון ואלסאג. מוצרט קיבל מחצית מהתשלום מראש, ולכן לאחר מותו ביקשה אלמנתו, קונסטנצה, מתלמידיו להשלים את היצירה. הטוב שבתלמידיו של מוצרט, יוזף פון אייבלר, סירב לעשות זאת, אולם השלים חלק מהדיאס אירה ועד הלקרימוסה. תלמיד אחר של מוצרט - פרנץ זיסמאייר - השלים את היצירה, אף שמלומדים משערים שזיסמאייר נעזר בסקיצות שמוצרט השאיר אחריו ובעזרתו של המוזיקאי מקסימיליאן שטאדלר.
מוסכם על המלומדים שאילו מוצרט היה משלים את היצירה בעצמו, הייתה היא שונה לחלוטין - ובייחוד הקטע cum sanctis, בו חזר זיסמאייר על התבנית שמוצרט התווה בתחילת היצירה (הקיריה). הסברה היא כי מוצרט היה ודאי כותב קטע שונה לחלוטין.
עם תום כתיבת היצירה, היא נשלחה לרוזן בזיוף חתימתו של מוצרט.
תוספות ושינויים מודרניים

מאז שנות ה-70 של המאה ה-20, ניסו מוזיקולוגים אחדים לכתוב השלמות נוספות ליצירה, בידיעה כי זיסמאייר שהשלים את היצירה, לא היה תלמידו הטוב ביותר של מוצרט וככל הנראה הוא לא התכוון שזיסמאייר יהיה זה אשר ישלימה.
בין הכותבים:
פרנץ בייר
דנקן ברוס
ריצ'רד פ. מאונדר
רובינס לנדון
רוברט לוין
אמונות ומיתוסים הקשורים לרקוויאם

על אף היות היצירה אחת הידועות ביצירותיו של מוצרט, נסיבות כתיבתה אפופות מסתורין, ועל כן מיתוסים רבים נוצרו סביב כתיבתה, אשר הובילו לכתיבת המחזה הידוע של פיטר שאפר - "אמדאוס" אשר אף הוסרט ב-1984.
בין המיתוסים:
בניגוד לאמונה לפיה היצירה הוזמנה על ידי אדם פלאי עבור הלווייתו של מוצרט עצמו, היצירה הוזמנה על ידי הרוזן פראנץ פון ואלסאג, אשר השתמש בשליח. היצירה הוזמנה כדי שהרוזן יוכל לטעון שהוא כתבה, ועל כן שילם למוצרט סכום כסף נכבד כדי שיוותר על זכויות היוצרים ויכחיש שכתב אותה.
בניגוד לאמונה לפיה אנטוניו סאליירי השלים את היצירה, היא הושלמה על ידי תלמידו של מוצרט – זיסמאייר, לבקשת אלמנתו של מוצרט, קונסטנצה.
בניגוד לאמונה לפיה היצירה נוגנה בהלווייתו, מוצרט נקבר כנהוג באותה תקופה בקבר קהילתי (קבר אחים) בלתי-מסומן[דרושה הבהרה] ב-6 בדצמבר 1791 בנוכחות קומץ אנשים. ב-10 בדצמבר נערך טקס זיכרון לזכרו, אולם לא נוגנה בו היצירה.
בניגוד למיתוס לפיו מרבית היצירה נכתבה על ידי זיסמאייר (בעיקר כל החלקים שאחרי הלקרימוזה), על פי מחקר שערך לווין, 65% מהיצירה נכתבו על ידי מוצרט, לרבות חלקים מסוף היצירה.
מילות המיסה

ראו בערך רקוויאם
לקריאה נוספת

עדה ברודסקי (עורכת), ספר הליטורגיקה, (מילים לצלילים חלק ד'), ירושלים: הוצאת כרמל, תשע"ג, עמ' 160–169.
"דיאס אירה" בכתב ידו של מוצרט, מתוך הרקוויאם K.626
מעוזיה סגל

| --- | --- |

איריס ומעוזיה סגל
 לידה:  21 בינואר 1953 (בן 71) פתח תקווה, ישראל 
 מדינה:  ישראל 
 השכלה:  עבודה סוציאלית, קורסי גישור
 תואר:  תואר שני
 מפלגה:  רצ, מפלגת המרכז, מרצ, מפלגת העבודה הישראלית 
 פרסים והוקרה:  אות הנשיא למתנדב, אות השוויון, אות המופת השיקומי
 
מעוזיה סגל (נולד ב-21 בינואר 1953) הוא עובד סוציאלי, מגשר, סופר, מתנדב ופעיל חברתי ופוליטי.
ספריו

שמחה בלב, סיפורו של שמחה הולצברג - "אבי הפצועים", מודן תל אביב, 2000.
להתחיל הכל מחדש, דרכו של צנחן מפציעה קשה לשיקום מלא, משרד הביטחון – ההוצאה לאור, אגף השיקום, תל אביב, תשמ"ג 1983. ISBN 9650501258
עדויות מגובה החול - קרב הצנחנים בחווה הסינית, הוצאת מודן, תל אביב, 2007.
לקריאה נוספת

שיקום למופת - סיפורי שיקום של נכי צה"ל בהוצאת משרד הביטחון
הערות שוליים

↑  דף הספר "עדויות מגובה החול - קרב הצנחנים בחווה הסינית", מתוך אתר "טקסט".
↑  רשימת מפלגת המרכז לכנסת ה-15 באתר הכנסת.
↑  אות שיקום למופת למעוזיה סגל, תמי מאור, 1 באפריל 2018, הרשות המקומית - אשקלון
| --- | --- |
בקרת זהויות :  NLI: 987007304780605171  LCCN: n85299781  VIAF: 20091673   WorldCat (עם VIAF): 20091673
אולימפיאדת טורינו (2006)

| --- | --- |

 עיר מארחת:  טורינו, איטליה
 מדינות משתתפות:  80
 ספורטאים משתתפים:  2508
 תחרויות:  84 תחרויות ב-7 ענפים
 טקס הפתיחה:  10 בפברואר 2006
 טקס הנעילה:  26 בפברואר 2006
 נפתח רשמית על ידי:  קרלו אזליו צ'אמפי
 השביע את המשתתפים:  ג'ורג'ו רוקה
 השביע את השופטים:  פביו ביאנקטי
 הדליק את הלפיד האולימפי:  סטפניה בלמונדו
 האצטדיון הראשי:  האצטדיון האולימפי, טורינו
 הערים שהתמודדו על האירוח:  הלסינקי (פינלנד), זאקופנה (פולין), סיון (שווייץ), פופרד (סלובקיה), קלגנפורט (אוסטריה)
 → אולימפיאדת סולט לייק סיטי אולימפיאדת ונקובר ← 
אולימפיאדת החורף ה-20 נערכה מ-10 בפברואר עד 26 בפברואר 2006 בעיר טורינו וב-6 מקומות נוספים במחוז פיימונטה באיטליה.
זאת הפעם השנייה שאיטליה אירחה אולימפיאדת חורף לאחר שעשתה זאת קודם באולימפיאדת קורטינה ד'אמפצו (1956).
אירועים בולטים

ויקטור אן מקוריאה הדרומית זכה בתחרויות החלקה המהירה על קרח במסלול קצר ב-4 מדליות מהן 3 זהב ובכך היה לספורטאי המצליח ביותר במשחקים אלו.
ישראל באולימפיאדה

המשלחת הישראלית כללה 5 ספורטאים. שני צמדים בריקוד על קרח: גלית חייט וסרגיי סחנובסקי, אלכסנדרה ורומן זרצקי, וגולש הסקי מיכאל רנז'ין. מרב הציפיות של הוועד האולימפי בישראל לזכייה במדליה ראשונה באולימפיאדת חורף נתלו בחייט וסחנובסקי, שסיימו במקום החמישי באליפות אירופה שקדמה לאולימפיאדה זו.
הזוגות גלית חייט וסרגיי סחנובסקי והאחים אלכסנדרה ורומן זרצקי התחרו בריקוד על קרח במסגרת ענף החלקה אמנותית. התחרות כללה שלושה חלקים שנערכו בשלושה ימים שונים.
בחלק הראשון, ריקוד חובה, דורגו חייט וסחנובסקי במקום ה-13 בלבד, בגלל נפילה של גלית שבעקבותיה קיבלו ציונים נמוכים מהשופטים.
בחלק השני, ריקוד מקורי, דורגו גלית וסרגיי במקום ה-6 ועלו למקום ה-9 בסיכום הכללי.
בחלק האחרון, הריקוד החופשי, הם דורגו במקום ה-7 וסיימו את התחרות במקום השמיני, בתוצאה של 181.16 נקודות בסיכום שלושת החלקים.
רומן ואלכסנדרה דורגו בריקוד חובה במקום ה-24 והאחרון, בריקוד מקורי הם עלו למקום ה-23, ובריקוד חופשי הם דורגו במקום ה-20 ובסיכום התחרות במקום ה-22 מתוך 23 זוגות שסיימו את התחרות עם 135.80 נקודות.
מיכאל רנז'ין, הנציג הישראלי הראשון בענף סקי אלפיני, הגיע בתחרות הסלאלום הענק למקום ה-32 מתוך 82 מתחרים שהחלו את התחרות (רק 41 סיימו), כאשר סיים את התחרות בזמן כולל (בשני מקצים) ב-3:00.41 דקות, כ-25 שניות לאט מזמנו של המנצח.
בתחרות הסלאלום סיים רנז'ין במקום 37 מתוך 93 מתחרים (47 סיימו). זמנו הכולל של מיכאל בשני המקצים היה 2:00.73 דקות, כ-17 שניות אחרי המנצח.
מדליות

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | גרמניה גרמניה | 11 | 12 | 6 | 29 |
| 2 | ארצות הברית ארצות הברית | 9 | 9 | 7 | 25 |
| 3 | אוסטריה אוסטריה | 9 | 7 | 7 | 23 |
| 4 | רוסיה רוסיה | 8 | 6 | 8 | 22 |
| 5 | קנדה קנדה | 7 | 10 | 7 | 24 |
| 6 | שוודיה שוודיה | 7 | 2 | 5 | 13 |
| 7 | קוריאה קוריאה | 6 | 3 | 2 | 8 |
| 8 | שווייץ שווייץ | 5 | 4 | 5 | 14 |
| 9 | איטליה איטליה (מארחת) | 5 | 0 | 6 | 11 |
| 10 | צרפת צרפת | 3 | 2 | 4 | 9 |
| 10 | הולנד הולנד | 3 | 2 | 4 | 9 |
| 12 | אסטוניה אסטוניה | 3 | 0 | 0 | 3 |
| 13 | נורווגיה נורווגיה | 2 | 8 | 9 | 19 |
| 14 | הרפובליקה העממית של סין  סין | 2 | 4 | 5 | 11 |
| 15 | קרואטיה קרואטיה | 1 | 2 | 0 | 3 |
| 15 | צ'כיה צ'כיה | 1 | 2 | 1 | 4 |
| 17 | אוסטרליה אוסטרליה | 1 | 0 | 1 | 2 |
| 18 | יפן יפן | 1 | 0 | 0 | 1 |
| 19 | פינלנד פינלנד | 0 | 6 | 3 | 9 |
| 20 | פולין פולין | 0 | 1 | 1 | 2 |
| 21 | בלארוס בלארוס | 0 | 1 | 0 | 1 |
| 21 | בולגריה בולגריה | 0 | 1 | 0 | 1 |
| 21 | בריטניה בריטניה | 0 | 1 | 0 | 1 |
| 21 | סלובקיה סלובקיה | 0 | 1 | 0 | 1 |
| 25 | אוקראינה אוקראינה | 0 | 0 | 2 | 2 |
| 26 | לטביה לטביה | 0 | 0 | 1 | 1 |
המנצחים > יום 1 - 11 בפברואר

ביאתלון: 20 ק"מ אישי גברים - מיכאל גרייס (גרמניה גרמניה)
סקי נורדי משולב: קפיצה מגבעה רגילה + 15 ק"מ ק"ק - גאורג הטיך (גרמניה גרמניה)
החלקה מהירה: 5000 מטר גברים - צ'אד הדריק (ארצות הברית ארצות הברית)
סקי חופשי: מוגולס נשים - ג'ניפר הייל (קנדה קנדה)
המנצחים > יום 2 - 12 בפברואר

קרוס קאונטרי: 15 ק"מ רדיפה נשים - קריסטינה סמיגון (אסטוניה אסטוניה)
סקי אלפיני: גלישה במורד גברים - אנטואן דנרייאז (צרפת צרפת)
קרוס קאונטרי: 30 ק"מ מרדף גברים - יבגני דמנטייב (רוסיה רוסיה)
סנובורד: חצי צינור גברים - שון וייט (ארצות הברית ארצות הברית)
החלקה מהירה: 3000 מטר נשים - איריין ווסט (הולנד הולנד)
לוז': יחידים - ארמין צוגלר (איטליה איטליה)
קפיצות סקי: גבעה רגילה - לרס ביסטול (נורווגיה נורווגיה)
החלקה מהירה במסלול קצר: 1500 מטר גברים - אן היון-סו (קוריאה הדרומית קוריאה הדרומית)
המנצחים > יום 3 - 13 בפברואר

ביאתלון: 15 ק"מ אישי נשים - סווטלנה אישמורטובה (רוסיה רוסיה)
סנובורד: חצי צינור נשים - הנה טיטר (ארצות הברית ארצות הברית)
החלקה מהירה: 500 מטר גברים - ג'ואי צ'יק (ארצות הברית ארצות הברית)
החלקה אמנותית: זוגות - טטיאנה טוטמיאנינה ומקסים מרינין (רוסיה רוסיה)
המנצחים > יום 4 - 14 בפברואר

קרוס קאונטרי: ספרינט קבוצתי נשים - לינה אנדרסון ואנה דאהלברג (שוודיה שוודיה)
קרוס קאונטרי: ספרינט קבוצתי גברים - טוביאס פרדריקסון וביורן לונד (שוודיה שוודיה)
ביאתלון: 10 ק"מ ספרינט גברים - סוון פישר (גרמניה גרמניה)
החלקה מהירה: 500 מטר נשים - סווטלנה ז'ורובה (רוסיה רוסיה)
לוז': יחידות - סילקה אוטו (גרמניה גרמניה)
סקי אלפיני: שילוב גלישה במורד + סלאלום גברים - טד ליגטי (ארצות הברית ארצות הברית)
המנצחים > יום 5 - 15 בפברואר

סקי אלפיני: גלישה במורד נשים - מיכאלה דורפמייסטר (אוסטריה אוסטריה)
לוז': זוגות - אנדראס לינגר וולפגאנג לינגר (אוסטריה אוסטריה)
סקי חופשי: מוגולס גברים - דייל בג-סמית (אוסטרליה אוסטרליה)
החלקה מהירה במסלול קצר: 500 מטר נשים - ואנג מנג (הרפובליקה העממית של סין  סין)
המנצחים > יום 6 - 16 בפברואר

קרוס קאונטרי: 10 ק"מ קלאסי נשים - קריסטינה סמיגון (אסטוניה אסטוניה)
ביאתלון: 7.5 ק"מ ספרינט נשים - פלורנס בוורל-רוברט (צרפת צרפת)
סנובורד: סנובורד-קרוס גברים - סת וסקוט (ארצות הברית ארצות הברית)
סקי נורדי משולב: קבוצתי - גוטוולד, בילר, שטכר, גרובר (אוסטריה אוסטריה)
החלקה מהירה: רדיפה קבוצתית נשים - אנשוטס-תומאס, פריזינגר, פכשטיין, אופיץ, פולקר (גרמניה גרמניה)
החלקה מהירה: רדיפה קבוצתית גברים - אנסי, פבריס, סנפרטלו, דונגרנדי (איטליה איטליה)
סקלטון: נשים - מיה פדרסן (שווייץ שווייץ)
החלקה אמנותית: גברים - יבגני פלושנקו (רוסיה רוסיה)
המנצחים > יום 7 - 17 בפברואר

קרוס קאונטרי: 15 ק"מ קלאסי גברים - אנדרוס ורפאלו (אסטוניה אסטוניה)
סנובורד: סנובורד קרוס נשים - טניה פרידן (שווייץ שווייץ)
סקלטון: גברים - דאף גיבסון (קנדה קנדה)
המנצחים > יום 8 - 18 בפברואר

קרוס קאונטרי: 4X5 ק"מ קבוצתי נשים - ברנובה-מסולקינה, קורקינה, יוליה צ'פלובה, מדוודבה (רוסיה רוסיה)
ביאתלון: מרדף 10 ק"מ נשים - קתי וילהלם (גרמניה גרמניה)
ביאתלון: מרדף 12.5 ק"מ גברים - וינסנט דפראן (צרפת צרפת)
סקי אלפיני: משולב נשים - יניצה קוסטליץ' (קרואטיה קרואטיה)
סקי אלפיני: סופר ג'י גברים - שטיל אנדרה אומודט (נורווגיה נורווגיה)
החלקה מהירה: 1000 מטר גברים - שני דייוויס (ארצות הברית ארצות הברית)
קפיצות סקי: גבעה גדולה - תומאס מורגנשטרן (אוסטריה אוסטריה)
החלקה מהירה במסלול קצר: 1500 מטר נשים - ג'ין סון יו (קוריאה הדרומית קוריאה הדרומית)
החלקה מהירה במסלול קצר: 1000 מטר גברים - אן היון-סו (קוריאה הדרומית קוריאה הדרומית)
המנצחים > יום 9 - 19 בפברואר

קרוס קאונטרי: 4X10 ק"מ קבוצתי גברים - די צ'נטה, פילר קוטרר, ולבוסה, צורצי (איטליה איטליה)
החלקה מהירה: 1000 מטר נשים - מריאן טימר (הולנד הולנד)
בובסלי: זוגות גברים - אנדרה לנגה וקווין קוסקה (גרמניה גרמניה)
המנצחים > יום 10 - 20 בפברואר

סקי אלפיני: סלאלום ענק גברים - בנימין רייך (אוסטריה אוסטריה)
סקי אלפיני: סופר ג'י נשים - מיכאלה דורפמייסטר (אוסטריה אוסטריה)
קפיצות סקי: קבוצתי - קוך, קופלר, מורגנשטרן, וידהולצל (אוסטריה אוסטריה)
הוקי קרח: נשים - קנדה קנדה
החלקה אמנותית: ריקוד על קרח - טטיאנה נבקה ורומן קוסטומרוב (רוסיה רוסיה)
המנצחים > יום 11 - 21 בפברואר

ביאתלון: 4X7.5 ק"מ קבוצתי גברים - גרוס, רש, פישר, גרייס (גרמניה גרמניה)
סקי נורדי משולב: ספרינט גבעה גדולה + 7.5 ק"מ - פליקס גוטוולד (אוסטריה אוסטריה)
החלקה מהירה: 1500 מטר גברים - אנריקו פבריס (איטליה איטליה)
בובסלי: זוגות נשים - קיריאסיס ושניידרהיינצה (גרמניה גרמניה)
המנצחים > יום 12 - 12 בפברואר

קרוס קאונטרי: ספרינט נשים - צ'נדרה קרופורד (קנדה קנדה)
קרוס קאונטרי: ספרינט גברים - ביורן לינד (שוודיה שוודיה)
סנובורד: סלאלום ענק מקביל גברים - פיליפ שוך (שווייץ שווייץ)
החלקה מהירה: 1500 מטר נשים - סינדי קלאסן (קנדה קנדה)
סקי אלפיני: סלאלום נשים - אניה פרסון (שוודיה שוודיה)
סקי חופשי: אריאלס נשים - אוולין ליי (שווייץ שווייץ)
החלקה מהירה במסלול קצר: 3000 מטר קבוצתי נשים - ביון, צ'וי, ג'און, ג'ין, קאנג (קוריאה הדרומית קוריאה הדרומית)
המנצחים > יום 13 - 23 בפברואר

ביאתלון: 4X6 ק"מ קבוצתי נשים - בוגאלי, אישמורטובה, זאיצבה, אחטובה (רוסיה רוסיה)
סנובורד: סלאלום ענק מקביל נשים - דניאלה מוילי (שווייץ שווייץ)
סקי חופשי: אריאלס גברים - האן שיאופנג (הרפובליקה העממית של סין  סין)
קרלינג: נשים - ברגמן, לינדאהל, לונד, נורברג, סבארד (שוודיה שוודיה)
החלקה אמנותית: נשים - שיזוקה אראקאווה (יפן יפן)
המנצחים > יום 14 - 24 בפברואר

קרוס קאונטרי: 30 ק"מ חופשי נשים - קתרינה נוימנובה (צ'כיה צ'כיה)
סקי אלפיני: סלאלום ענק נשים - ג'וליה מנקוסו (ארצות הברית ארצות הברית)
החלקה מהירה: 10000 מטר גברים - בוב דה יונג (הולנד הולנד)
קרלינג: גברים - גושו, ניקולס, הווארד, קוראב, אדם (קנדה קנדה)
המנצחים > יום 15 - 25 בפברואר

ביאתלון: זינוק המוני 15 ק"מ גברים - מיכאל גרייס (גרמניה גרמניה)
ביאתלון: זינוק המוני 12.5 ק"מ נשים - אנה-קארין אולופסון (שוודיה שוודיה)
החלקה מהירה: 5000 מטר נשים - קלרה יוז (קנדה קנדה)
סקי אלפיני: סלאלום גברים - בנימין רייך (אוסטריה אוסטריה)
בובסלי: רביעיות גברים - לנגה, הופה, פוצה, קוסקה (גרמניה גרמניה)
החלקה מהירה במסלול קצר: 500 מטר גברים - אפולו אונו (ארצות הברית ארצות הברית)
החלקה מהירה במסלול קצר: 1000 מטר נשים - ג'ון סון יו (קוריאה הדרומית קוריאה הדרומית)
החלקה מהירה במסלול קצר: 5000 מטר קבוצתי גברים - אן היון-סו, לי, סאו, סונג, אוה (קוריאה הדרומית קוריאה הדרומית)
המנצחים > יום 16 - 26 בפברואר

קרוס קאונטרי: 50 ק"מ חופשי גברים - ג'ורג'ו די צ'נטה (איטליה איטליה)
הוקי קרח: גברים - שוודיה שוודיה
לוח אירועים

| תאריך | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
טקסים: 
ביאתלון: 
בובסלי: 
קרלינג: 
הוקי קרח: 
החלקה אמנותית: 
סקי למרחקים: 
סקי נורדי משולב: 
לוז': 
החלקה מהירה: 
החלקה מהירה במסלול קצר: 
סקי אלפיני: 
סקי חופשי: 
קפיצות סקי: 
סקלטון: 
סנובורד:
ראו גם

המשחקים הפאראלימפיים טורינו (2006)
יהודים באולימפיאדת טורינו